title: Υπολογιστική τομογραφία ήπατος - Αριθμός σαρώσεων σε νοσοκομεία Αθηνών
title: Computed tomography of the liver - Number of scans in Athens hospitals
titleType: AlternativeTitle
Creators: name: Κιουρανάκης, Γρηγόριος
Publisher: name: Πανεπιστήμιο Δυτικής Αττικής
Year: 2022
Subjects: Υπολογιστική τομογραφία
Ήπαρ
Σκιαγραφικό
Πολυφασική μελέτη

description: Σκοπός της εργασίας είναι η καταγραφή των πολυφασικών πρωτόκολλων απεικόνισης που πραγματοποιούν νοσοκομεία της Αθήνας σε συχνές παθολογίες του ήπατος και η σύγκριση τους με την υπάρχουσα βιβλιογραφία. Απώτερος σκοπός είναι η αναζήτηση και καταγραφή τρόπων μείωσης της αθροιστικής δόσης που δέχεται ο ασθενής λόγω των πολυφασικών μελετών, κυρίως μέσω της μείωσης των απεικονιζόμενων φάσεων και χωρίς να διακυβεύεται η διαγνωστική ακρίβεια της εξέτασης. Υλικό και μέθοδος: Από τον Μάιο έως τον Αύγουστο του 2022 στάλθηκε σε νοσοκομεία της Αθήνας ένα ερωτηματολόγιο. Περιλάμβανε έντεκα παθολογίες του ήπατος και την επιλογή για τέσσερεις φάσεις σκιαγράφησης (χωρίς σκιαγράφηση, αρτηριακή φάση, πυλαία, φάση, καθυστερημένη φάση). Από κάθε νοσοκομείο, ένας τεχνολόγος ακτινολόγος ή ιατρός ακτινολόγος έπρεπε να συμπληρώσει το ερωτηματολόγιο σύμφωνα με την τεχνική απεικόνιση που χρησιμοποιεί προσωπικά ή που χρησιμοποιεί ολόκληρο το τμήμα, στην εκάστοτε παθολογία. Αποτελέσματα Σε έλεγχο αιμαγγειώματος τρία νοσοκομεία πραγματοποιούν τετραφασική μελέτη (60%), ένα πραγματοποιεί τριφασική μελέτη (20%) και ένα πραγματοποιεί διφασική μελέτη (20%). Σε έλεγχο για εστιακή οζώδη υπερπλασία δύο νοσοκομεία πραγματοποιούν τετραφασική μελέτη (40%), ένα πραγματοποιεί τριφασική μελέτη (20%) και δύο πραγματοποιούν διφασική μελέτη(40%). Στον έλεγχο για ηπατοκυτταρικό αδένωμα δύο νοσοκομεία πραγματοποιούν τετραφασική μελέτη (40%), ένα πραγματοποιεί τριφασική μελέτη (20%) και δύο πραγματοποιούν διφασική μελέτη (40%). Σε έλεγχο για υποαγγειούμενες μεταστάσεις ένα νοσοκομείο πραγματοποιεί τετραφασική μελέτη (20%), ένα πραγματοποιεί τριφασική μελέτη (20%) και τρία πραγματοποιούν διφασική μελέτη (60%). Σε έλεγχο για υπεραγγειούμεvες μεταστάσεις ένα νοσοκομείο πραγματοποιεί τετραφασική μελέτη (20%), δυο πραγματοποιούν τριφασική μελέτη (40%) και δυο πραγματοποιούν διφασική μελέτη (40%). Σε έλεγχο για ηπατοκυτταρικό καρκίνο ένα νοσοκομείο πραγματοποιεί τετραφασική μελέτη (20%), δύο πραγματοποιούν τριφασική μελέτη (40%) και δύο πραγματοποιούν διφασική μελέτη(40%). Σε έλεγχο για χολαγγειοκαρκίνωμα δύο νοσοκομεία πραγματοποιούν τετραφασική μελέτη (40%), ένα πραγματοποιεί τριφασική μελέτη (20%) και δύο πραγματοποιούν διφασική μελέτη (40%). Σε έλεγχο τραύματος ένα νοσοκομείο πραγματοποιεί τετραφασική μελέτη (20%), ένα πραγματοποιεί τριφασική μελέτη (20%), ένα πραγματοποιεί διφασική μελέτη (20%) και δύο πραγματοποιούν μελέτη μιας φάσης (40%). Στον έλεγχο κιρρωτικού ήπατος ένα νοσοκομείο πραγματοποιεί τετραφασική μελέτη (20%), τρία πραγματοποιούν διφασική μελέτη (60%) και ένα πραγματοποιεί μελέτη μιας φάσης (20%). Στον έλεγχο πριν την εκτομή ήπατος ένα νοσοκομείο πραγματοποιεί τετραφασική μελέτη (20%), τρία πραγματοποιούν τριφασική μελέτη (60%) και ένα πραγματοποιεί μελέτη μιας φάσης (20%). Σε έλεγχο μη ταυτοποιημένης βλάβης ένα νοσοκομείο πραγματοποιεί τετραφασική μελέτη (20%), δύο πραγματοποιούν τριφασική μελέτη (40%) και δυο πραγματοποιούν διφασική μελέτη (40%). Συμπεράσματα: Ένα μεγάλο ποσοστό ασθενών που υποβάλλονται σε αξονική τομογραφία ήπατος λαμβάνουν περιττές πολυφασικές εξετάσεις, με αποτέλεσμα υπερβολική έκθεση σε ακτινοβολία. Αυτή η πηγή υπερβολικής ακτινοβολίας φαίνεται διορθώσιμη με την ευρεία υιοθέτηση εξατομικευμένου πρωτοκόλλου σάρωσης προσαρμοσμένου ειδικά στην κλινική κατάσταση του ασθενούς και καθοδηγούμενο από κριτήρια καταλληλόλητας.